Zimné olympijské hry 1976

XII. zimné olympijské hry sa uskutočnili v rakúskom Innsbrucku od 4. do 15. februára 1976. Zimné olympijské hry sa v tomto tirolskom meste uskutočnili po druhýkrát v histórii. 

Po mníchovskom masakre na Letných olympijských hrách boli na týchto hrách zvýšené bezpečnostné opatrenia. Maskotom hier bol tirolský snehuliak. Olympijský oheň zapaľovali lyžiarka Christl Haasová a sánkar Josef Feistmantl.

Najviac medailí získal Sovietsky zväz (13 zlatých, 6 strieborných a 8 bronzových). Ich hokejový tím získal štvrtú zlatú medailu v rade. Nemecká lyžiarka Rosi Mittermaierová vyhrala 2 zo 3 zjazdových súťaží, v mužskom zjazde vyhral domáci Franz Klammer, keď zdolal obhajcu titulu švajčiara Bernharda Russiho. Ruská korčuliarka Tatiana Averinová získala v rýchlokorčuľovaní štyri medaily.

 Voľba 
Usporiadateľ zimných olympijských hier 1976 bol zvolený za 14. mája 1970 v Amsterdame na zasadnutí Medzinárodného olympijského výboru. Z kandidátov Sion, Denver, Tampere a Whistler bolo vybrané americké mesto Denver. Toto mesto sa ale po troch rokoch z ekonomických a finančných dôvodov organizovanie hier vzdalo. 4. februára 1973 MOV poveril organizovaním XII. zimných olympijských hier mesto Innsbruck.

 Zúčastnené štáty 
Zimných olympijských hier sa zúčastnilo 37 štátov. Prvýkrát sa hier zúčastnila Andorra a San Maríno.
  Andorra
  Argentína
  Austrália
  Belgicko
 22px Bulharsko
  Česko-Slovensko
  Čile
  Fínsko
  Francúzsko
 22px Grécko
  Holandsko
  Island
 22px Irán  Japonsko
  Juhoslávia
  Južná Kórea
  Kanada
  Libanon
  Lichtenštajnsko
  Maďarsko
 22px Nemecká demokratická republika
  Nemecká spolková republika
  Nový Zéland
  Nórsko
  Poľsko
  Rakúsko 22px Rumunsko
  San Maríno
  Spojené kráľovstvo
  Sovietsky zväz
 22px Španielsko
  Švédsko
  Švajčiarsko
  Taiwan
  Taliansko
  Turecko
  USA

 Súťažné disciplíny 
Prvýkrát sa olympijskou disciplínou stal tanec na ľade.

 beh na lyžiach
 biatlon
 boby
 krasokorčuľovanie
 ľadový hokej
 sánkovanie
 severská kombinácia
 skoky na lyžiach
 rýchlokorčuľovanie
 zjazdové lyžovanie

 Športoviská 
 Bergisel - skoky na lyžiach
 Igls - boby a sánky
 Patscherkofel - mužské zjazdové lyžovanie
 Axamer Lizum -  ženské zjazdové lyžovanie,  mužské zjazdové lyžovanie (veľký slalom and slalom)

 Zdroj 




 Iné projekty 

 Externé odkazy 
 ZOH 1928 na oficiálnej stránke MOV 


Kategória:Zimné olympijské hry

Kategória:Šport v 1976
OH
Kategória:1976 v Rakúsku